cyanic-selkie/wikianc huggingface dataset:
Έμρε Τζαν
Μπάγερ Λεβερκούζεν
Στη μοναδική του χρονιά στη Λεβερκούζεν ο Τζαν πέτυχε τέσσερα τέρματα και έδωσε τέσσερις ασίστ, ενώ έπαιξε κυρίως ως κεντρικός αμυντικός. Οι εμφανίσεις του Τζαν στη Λεβερκούζεν, τόσο στο πρωτάθλημα Γερμανίας όσο και στο Τσάμπιονς Λιγκ, προσέλκυσαν το ενδιαφέρον της Λίβερπουλ ΦΚ.
Λίβερπουλ
Στις 5 Ιουνίου 2014 ανακοινώθηκε από τη Μπάγερ Λεβερκούζεν, πως ο Τζαν θα έπαιρνε μεταγραφή για τη Λίβερπουλ ΦΚ στις 1 Ιουλίου, καθώς η αγγλική ομάδα κατέβαλε 9,75 εκατομμύρια λίρες (12 εκατομμύρια ευρώ) για τον ποδοσφαιριστή. Ο Μπρένταν Ρότζερς, προπονητής της Λίβερπουλ, δήλωσε πως ο Τζαν έχει μεγάλο ταλέντο. Η μεταγραφή ολοκληρώθηκε στις 3 Ιουλίου 2014.
Χρονιά 2014-15
Ο Τζαν ήταν δηλωμένος για τον αγώνα της Λίβερπουλ με την Σαουθάμπτον ΦΚ στις 17 Αυγούστου (2-1), αλλά δεν αγωνίστηκε. Έκανε το ντεμπούτο του για τη Λίβερπουλ οκτώ μέρες αργότερα, όταν η ομάδα του ηττήθηκε με σκορ 3-1 από τη Μάντσεστερ Σίτι - ο Τζαν μπήκε ως αλλαγή του Άλλεν στο 75ο λεπτό και πήρε μια κίτρινη κάρτα. Τον Σεπτέμβριο ο Τζαν τραυματίστηκε στην ποδοκνημική ενώ βρισκόταν στην εθνική Γερμανίας κάτω των 21 (U21) και έμεινε εκτός δράσης για έξι εβδομάδες.
Στις 19 Οκτωβρίου έπαιξε ως βασικός στον αγώνα με την Κουίνς Παρκ Ρέιντζερς, ο οποίος έληξε με σκορ 3-2 υπέρ της Λίβερπουλ. Ο Τζαν πέτυχε το πρώτο του τέρμα για τη Λίβερπουλ στις 8 Νοεμβρίου με μακρινό σουτ στα δίχτυα του Τιμπό Κουρτουά ανοίγοντας το σκορ στον αγώνα με την Τσέλσι, αν και η τελευταία κατάφερε να επικρατήσει με σκορ 1-2.
Απέναντι στον ίδιο αντίπαλο στον ημιτελικό του Λιγκ Καπ στις 27 Ιανουαρίου 2016, ο επιθετικός της Τσέλσι Ντιέγκο Κόστα δάγκωσε τον Τζαν - αν και ο διαιτητής του αγώνα, Μάικλ Όλιβερ δεν τιμώρησε τον Κόστα, ο τελευταίος δεν είχε δικαίωμα να παίξει στους επόμενους 3 αγώνες σύμφωνα με απόφαση της ομοσπονδίας. Ο Τζαν αποβλήθηκε με δύο κίτρινες κάρτες στον αγώνα με την Άρσεναλ στις 4 Απριλίου, με τη Λίβερπουλ να χάνει με σκορ 1-4. Αν και αγωνιζόταν παλαιότερα ως μέσος, στην πρώτη του χρονιά στη Λίβερπουλ, ο Τζαν αγωνιζόταν στην άμυνα.
Χρονιά 2015-16
Στις 22 Οκτωβρίου 2015, στον αγώνα του Γιουρόπα Λιγκ απέναντι στην Ρουμπίν Καζάν στο Άνφιλντ, ο Τζαν πέτυχε το πρώτο του τέρμα για τη χρονιά 2015-16. Ήταν το πρώτο τέρμα της ομάδας υπό τις οδηγίες του Γερμανού προπονητή Γιούργκεν Κλοπ. Στις 14 Φεβρουαρίου 2016 πέτυχε το πρώτο του τέρμα στο πρωτάθλημα για τη χρονιά αυτή στον αγώνα με την Άστον Βίλα (6-0). Ενώ ο Τζαν έπαιζε συχνά ως κεντρικός ή full back υπό τον Ρότζερς, ο Κλοπ τον μετέφερε στη θέση του κεντρικού μέσου. Έλαβε επαίνους από τον Κλοπ για την προόδο του και έγινε σημαντικός παίκτης στη μεσαία γραμμή της Λίβερπουλ.
Διεθνής καριέρα
Λόγω της τουρκικής καταγωγής του, ο Τζαν μπορούσε να αγωνιστεί και στην εθνική Τουρκίας, αλλά δήλωσε πως προτιμούσε να αγωνιστεί για την εθνική Γερμανίας.
Εθνικές νέων
Ο Τζαν έλαβε κλήσεις για τις εθνικές κάτω των 15, κάτω των 16 και κάτω των 17. Το 2011 κατέλαβε τη δεύτερη θέση στο Ευρωπαϊκό Πρωτάθλημα Ποδοσφαίρου κάτω των 17. Ήταν επίσης μέλος της καλύτερης ομάδας της Διοργάνωσης. Αργότερα το ίδιο έτος ήταν αρχηγός της εθνικής Γερμανίας κάτω των 17 στο Παγκόσμιο Κύπελλο και οδήγησε την ομάδα στον ημιτελικό. Κατά τη διάρκεια του αγώνα ο Τζαν πέτυχε τέρμα, αλλά η Γερμανία ηττήθηκε από το Μεξικό με σκορ 3-2.
Εκπροσώπησε τη Γερμανία στο Ευρωπαϊκό Πρωτάθλημα Ποδοσφαίρου κάτω των 21 το 2015 στη Τσεχία, παίζοντας και στους τέσσερις αγώνες. Στον πρώτο αγώνα κατά της εθνικής Σερβίας ο Τζαν πέτυχε τέρμα από πέναλτι στο 17ο λεπτό, με τον αγώνα να λήγει 1-1. Στον δεύτερο αγώνα των ομίλων απέναντι στην εθνική Δανίας, ο Τζαν έδωσε ασίστ για το τέρμα του Κέβιν Φόλλαντ στο 32ο λεπτό. Στο 47ο λεπτό ο Τζαν κέρδισε φάουλ, το οποίο εκτέλεσε εύστοχα ο Φόλλαντ - ο αγώνας έληξε με σκορ 3-0 υπέρ των Γερμανών.
Εθνική ανδρών
Στις 28 Αυγούστου 2015 ο Τζαν έλαβε την πρώτη του κλήση στην εθνική ανδρών από τον Γιοάχιμ Λεβ για τους επακόλουθους αγώνες με την εθνική Πολωνίας και την εθνική Σκωτίας στο πλαίσιο των προκριματικών του Ευρωπαϊκού Πρωταθλήματος Ποδοσφαίρου 2016. Έκανε το ντεμπούτο του στις 4 Σεπτεμβρίου στον αγώνα με την εθνική Πολωνίας και έπαιξε για 90 λεπτά, με την εθνική Γερμανίας να πετυχαίνει νίκη με σκορ 3-1.
Αγωνιστικά χαρακτηριστικά
Η ικανότητα του Τζαν να επιτίθεται και να αμύνεται από τη μεσαία γραμμή οδήγησαν στη σύγκριση του Τζαν με τους Μίχαελ Μπάλακ και Μπάστιαν Σβάινσταϊγκερ. Ο προπονητής της εθνικής Γερμανίας, Γιοάχιμ Λεβ, επαίνεσε τον Τζαν λέγοντας πως είναι καλός παίκτης με ολόπλευρο παιχνίδι και πως παρακολουθεί την προόδο του. Επίσης ο Τζαν λαμβάνει επαίνους για την ευελιξία του, καθώς στη πρώτη του χρονιά στη Λίβερπουλ έπαιξε και ως αμυντικός και ως μέσος.
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές Εθνικής Γερμανίας Κατηγορία:Ποδοσφαιριστές Μπάγερν Μονάχου Β Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Μπάγερ Λεβερκούζεν Κατηγορία:Ποδοσφαιριστές Μπορούσια Ντόρτμουντ Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Ρεγκιονάλλιγκα Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Γιουβέντους Κατηγορία:Ποδοσφαιριστές Σέριε Α Κατηγορία:Γερμανοί τουρκικής καταγωγής Κατηγορία:Γερμανοί ποδοσφαιριστές στο εξωτερικό Κατηγορία:Παίκτες νικητές Κυπέλλου Συνομοσπονδιών FIFA Κατηγορία:Ποδοσφαιριστές Ευρωπαϊκού Πρωταθλήματος 2020
TvOS
δεξιά|χωρίς-πλαίσιο|170x170εσ Το tvOS (πρώην Apple TV Software) είναι ένα λειτουργικό σύστημα που αναπτύχθηκε από την Apple Inc. για το Apple TV. Βασίζεται στο λειτουργικό σύστημα iOS και διαθέτει πολλά παρόμοια στοιχεία.
Το λογισμικό Apple TV για το Apple TV 2ης και 3ης γενιάς διαθέτει πολλές ενσωματωμένες εφαρμογές, αλλά δεν υποστηρίζει εφαρμογές τρίτων.
Η Apple TV 4ης γενιάς, με υποστήριξη για λογισμικό τρίτων μέσω App Store, φημολογήθηκε πριν από την παρουσίαση της Apple τον Σεπτέμβριο του 2015 που πραγματοποιήθηκε στις 9 Σεπτεμβρίου εκείνου του έτους.
Στις 9 Σεπτεμβρίου 2015, σε εκείνη την εκδήλωση της Apple, η Apple ανακοίνωσε το Apple TV 4ης γενιάς, με υποστήριξη για εφαρμογές τρίτων. Η Apple άλλαξε το όνομα του λειτουργικού συστήματος σε "tvOS", υιοθετώντας την ονοματολογία που χρησιμοποιούσαν για τα άλλα λειτουργικά τους συστήματα, iOS και watchOS.
Ιστορία
Στις 30 Οκτωβρίου 2015, το Apple TV 4ης γενιάς έγινε διαθέσιμο και στάλθηκε με το tvOS 9.0. Στις 9 Νοεμβρίου 2015, κυκλοφόρησε το tvOS 9.0.1, κυρίως μια ενημέρωση για την αντιμετώπιση μικρών προβλημάτων.
Το tvOS 9.1 κυκλοφόρησε στις 8 Δεκεμβρίου 2015 μαζί με OS X 10.11.2, iOS 9.2 και watchOS 2.1. Μαζί με αυτές τις ενημερώσεις, η Apple ενημέρωσε επίσης τις απομακρυσμένες εφαρμογές σε iOS και watchOS, επιτρέποντας βασική απομακρυσμένη λειτουργικότητα για το Apple TV 4ης γενιάς (προηγουμένως, η εν λόγω εφαρμογή λειτούργησε μόνο με προηγούμενες εκδόσεις του Apple TV).
Στις 25 Νοεμβρίου 2015, το Facebook έκανε το ντεμπούτο του SDK για το tvOS, επιτρέποντας στις εφαρμογές να συνδεθούν στο Facebook, να κάνουν κοινή χρήση στο Facebook και να χρησιμοποιήσουν το Facebook Analytics με τον ίδιο τρόπο που μπορούν να κάνουν οι εφαρμογές iOS.
Στις 2 Δεκεμβρίου 2015, το Twitter έκανε το ντεμπούτο του στην υπηρεσία ελέγχου ταυτότητας σύνδεσης για το tvOS - "Digits" - επιτρέποντας στους χρήστες να συνδεθούν σε εφαρμογές και υπηρεσίες με έναν απλό, μοναδικό κωδικό διαθέσιμο στο διαδίκτυο.
Στις 11 Μαρτίου 2016, η ομάδα Pangu ανακοίνωσε στο Twitter ότι θα δημιουργούσε ένα νέο εργαλείο jailbreak για το Apple TV 4 που εκτελείται στο tvOS 9.0-9.0.1 και ότι θα κυκλοφορήσει την ερχόμενη εβδομάδα.
Στις 13 Ιουνίου 2016, στο WWDC 2016, ο Apple SVP για τις υπηρεσίες διαδικτύου, Eddy Cue, ανακοίνωσε την επόμενη μεγάλη έκδοση του tvOS, tvOS 10. Το tvOS 10 έφερε νέα λειτουργικότητα, όπως βελτιώσεις αναζήτησης Siri, απλή είσοδος για συνδρομές καλωδίων, σκοτεινή λειτουργία και μια νέα εφαρμογή Remote για τον έλεγχο του Apple TV και κυκλοφόρησε επίσημα στις 13 Σεπτεμβρίου 2016, μαζί με το iOS 10.
Στις 13 Απριλίου 2020, ανακαλύφθηκε ότι το Siri Smart Speaker HomePod της Apple άρχισε να εκτελεί παραλλαγές του λογισμικού tvOS.
Στις 22 Ιουνίου 2020, στο WWDC 2020, ανακοινώθηκε το tvOS 14. Το tvOS 14 έφερε υποστήριξη για την εφαρμογή Home και βίντεο YouTube 4K και κυκλοφόρησε επίσημα στις 16 Σεπτεμβρίου 2020, μαζί με iOS 14 και iPadOS 14.
Παραπομπές
Κατηγορία:Λειτουργικά συστήματα Apple
Άδωνις Γεωργιάδης
Ο Σπυρίδων - Άδωνις Γεωργιάδης (Αθήνα, 6 Νοεμβρίου 1972) είναι Έλληνας εκδότης και πολιτικός. Διατελεί Υπουργός Εργασίας και Κοινωνικής Ασφάλισης από τον Ιούνιο του 2023. Είναι επίσης βουλευτής της εκλογικής περιφέρειας Β1' του Βόρειου Τομέα των Αθηνών και Αντιπρόεδρος της Νέας Δημοκρατίας, αρμόδιος για την κοινοβουλευτική ομάδα.
Σπούδασε στο τμήμα Ιστορίας και Αρχαιολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, απ' όπου αποφοίτησε το 2003. Μετά το θάνατο των γονιών του ανέλαβε το 1993 τη συνδιαχείριση της οικογενειακής εκδοτικής επιχείρησης. Ξεκίνησε να προωθεί τα βιβλία των εκδόσεων «Γεωργιάδη - Βιβλιοθήκη των Ελλήνων» μέσω τηλεπωλήσεων συνεργαζόμενος με διάφορα τηλεοπτικά κανάλια τη δεκαετία του 1990, μέσω των οποίων έγινε γνωστός στο ευρύ κοινό. Ως συγγραφέας, κυκλοφόρησε τρία βιβλία ιστορικού ενδιαφέροντος, δύο από τα οποία αποτελούσαν αντιγραφή άλλων έργων. Το 2003 προσχώρησε στο κόμμα του Γιώργου Καρατζαφέρη, το ΛΑ.Ο.Σ, με το οποίο αναδείχτηκε βουλευτής για πρώτη φορά στις εθνικές εκλογές του 2007. Ο γάμος του με την Ευγενία Μανωλίδου το 2009 απασχόλησε έντονα τα ΜΜΕ, μιας και ήταν πλέον τηλεοπτικό πολιτικό πρόσωπο. Στις αυτοδιοικητικές εκλογές του 2010 έθεσε υποψηφιότητα για περιφερειάρχης Αττικής, υποστηριζόμενος από το ΛΑ.Ο.Σ., αλλά ήλθε πέμπτος στις εκλογές. Στην κυβέρνηση του Λουκά Παπαδήμου, στην οποία συμμετείχε ο ΛΑ.Ο.Σ., ο Γεωργιάδης, που ήταν από τα πιο προβεβλημένα στελέχη του κόμματος, διορίστηκε υφυπουργός στο Υπουργείο Ανάπτυξης με αρμοδιότητα τη ναυτιλία, θέση από την οποία εισηγήθηκε το νόμο άρσης του καμποτάζ, με πενιχρά αποτελέσματα.
Το Φεβρουάριο 2012 ο Γεωργιάδης διαφώνησε με το ΛΑΟΣ και υπερψήφισε στη Βουλή των Ελλήνων τη δανειακή σύμβαση του δεύτερου Μνημονίου, διαγράφηκε από το ΛΑΟΣ και προσχώρησε σχεδόν αμέσως στη Νέα Δημοκρατία. Στις εκλογές που ακολούθησαν έθεσε υποψηφιότητα για βουλευτής με τη ΝΔ και το 2013 ανέλαβε το χαρτοφυλάκιο του Υπουργείου Υγείας για ένα έτος (2013 - 2014). Με την ήττα της Νέας Δημοκρατίας στις βουλευτικές εκλογές του 2015 και την αποχώρηση του Αντώνη Σαμαρά από την προεδρία, ο Γεωργιάδης έθεσε υποψηφιότητα για πρόεδρος του κόμματος, αλλά ήρθε τέταρτος με 45.000 ψήφους. Το 2016 διορίστηκε Αντιπρόεδρος του κόμματος (από κοινού με τον Κωστή Χατζηδάκη) με τομέα ευθύνης του την κοινοβουλευτική ομάδα.
Ανέλαβε Υπουργός Εργασίας και Κοινωνικής Ασφάλισης από τις 27 Ιουνίου 2023.
Πρώτα χρόνια
Γεννήθηκε στην Αθήνα στις 6 Νοεμβρίου του 1972. Κατάγεται από το Αμύνταιο της Φλώρινας και μεγάλωσε στην Εκάλη της Αθήνας.
Φοίτησε στο Δημοτικό Σχολείο και στο Λύκειο της Νέας Ερυθραίας και αργότερα στο Τμήμα Ιστορίας και Αρχαιολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, απ' όπου αποφοίτησε το 2003. Εκεί οργανώθηκε αρχικά στη ΔΑΠ-ΝΔΦΚ και έπειτα στους «Νέους Ορίζοντες», την οργάνωση νεολαίας της Πολιτικής Ανοιξης.
Τον Μάρτιο του 1992 ήταν μέλος της ομάδας «Πρωτοβουλία για την Προστασία της Ελληνικής Ιστορίας» (ΠΠΕΙ) που προκάλεσε τη σύγκληση φοιτητικής συνέλευσης για το Μακεδονικό. Ο Γεωργιάδης ήταν κεντρικός ομιλητής της ομάδας, που διακίνησε ένα φυλλάδιο με βιβλιογραφικές αναφορές σε υποστηρικτές της δικτατορίας και αρχαίους Έλληνες συγγραφείς.
Εκδόσεις και εκπομπές
Το 1990 απεβίωσε ο πατέρας του και ιδρυτής των εκδόσεων Γεωργιάδη, Αθανάσιος Γεωργιάδης, και το έργο του ανέλαβε για τα επόμενα τρία χρόνια η μητέρα του, Παρασκευή Βλασσοπούλου. Όταν το 1993 απεβίωσε η μητέρα του, ο Άδωνις Γεωργιάδης έγινε επικεφαλής των εκδόσεων, αναλαμβάνοντας τη διαχείρισή τους από κοινού με τον αδερφό του, Λεωνίδα Γεωργιάδη. Από τότε είναι και διευθυντής των περιοδικών «Ελλήνων Ιστορία» και «Ελληνική Αγωγή». To 1994 ίδρυσε το Κέντρο Ελευθέρων Σπουδών «Ελληνική Αγωγή» με σκοπό την διδασκαλία των αρχαίων ελληνικών. Το 1998, σε συνεργασία με τον δημοσιογράφο Κώστα Χούντα, διηύθυνε τον ραδιοφωνικό σταθμό «Ηρόδοτος 107,4».
Τον Νοέμβριο του 2017 και ύστερα από τη τηλεοπτική προώθηση «νανογιλέκων», όπως χαρακτηρίστηκαν, μέσω της εκπομπής του, προβλήθηκαν ανυπόστατοι ισχυρισμοί για υποτιθέμενες θεραπευτικές ιδιότητες. Ο Γεωργιάδης βρέθηκε στο επίκεντρο κριτικής από μερίδα του τύπου για ψευδοεπιστημονικούς ισχυρισμούς με σκοπό τη παραπλάνηση των τηλεθεατών. Λίγες ημέρες μετά ανακοίνωσε την αποχώρηση του από τις τηλεπωλήσεις.
Συγγραφικό έργο
Στο βιογραφικό που είχε αναρτήσει στην ιστοσελίδα του, ο Γεωργιάδης αναφέρει ότι «ως συγγραφεύς έχει κυκλοφορήσει τρία βιβλία», (ισχυρισμός που πλέον δεν υπάρχει στο βιογραφικό του). Το πρώτο βιβλίο είναι ένας Οδηγός αρχαίων ελληνικών νομισμάτων, που αποτελείται από δύο μέρη, από τα οποία το πρώτο βασίζεται σε μια εργασία που είχε εκδώσει ο πατέρας του Γεωργιάδη, Αθανάσιος, το 1979, και το δεύτερο αποτελεί αντιγραφή ενός καταλόγου αρχαίων νομισμάτων έκτασης 120 σελίδων του Βρετανού νομισματολόγου Μπάρκλεϊ Χεντ.
Το δεύτερο βιβλίο του Γεωργιάδη είναι το «Ομοφυλοφιλία στην αρχαία Ελλάδα: ο μύθος καταρρέει». Στο βιβλίο, σύμφωνα με το Γεωργιάδη, «καταρρίπτονται οι μύθοι της ομοφυλοφιλίας στην Ελλάδα με επιστημονικές εξηγήσεις». Το βιβλίο χρησιμοποιεί μεταξύ άλλων ως πηγές τις εκπομπές του Κωνσταντίνου Πλεύρη και η αξιοπιστία του αμφισβητείται. Ο βασικός ισχυρισμός του βιβλίου είναι ότι στην αρχαία Ελλάδα η ομοφυλοφιλία ήταν νομικά απαγορευμένη και κοινωνικά κατακριτέα. Ιστοσελίδα αρχαιογνωστικού ενδιαφέροντος του κολλεγίου Vassar απορρίπτει τη θέση αυτή του Γεωργιάδη ως ασύμβατη με την ύπαρξη συντριπτικών υπέρ του αντιθέτου στοιχείων και τον κατηγορεί ότι "επιδιώκει να επιβάλει τις ομοφοβικές του αξίες στην κλασική αρχαιότητα για να ισχυριστεί ότι αποτελεί συνεχιστή της".
Το τρίτο βιβλίο είναι ιστορικό μυθιστόρημα, γύρω από την άλωση της Κωνσταντινούπολης από τον Οθωμανό σουλτάνο Μωάμεθ το Β΄ το 1453 με τίτλο Θεοδώρα Φραντζή: Η Άλωσις. Το σύγγραμμα αποτελεί κατά 99% αντιγραφή μυθιστορήματος του Αγγλικανού ιερωμένου Τζον Μέισον Νηλ, που είχε δημοσιευθεί το 1857 και μεταφραστεί στην καθαρεύουσα τρία χρόνια αργότερα. Ο Γεωργιάδης απλούστευσε τη γλώσσα, παρουσίασε τον πρωταγωνιστή ως Έλληνα με το όνομα «Νικηφόρος» έναν βασικό πρωταγωνιστή, που στο πρωτότυπο μυθιστόρημα ήταν Βάραγγος, και προσέθεσε νέο χαρακτήρα, τον Εβραίο σύμβουλο του Μωάμεθ που εμφανίζεται να δηλώνει ότι σιχαίνεται τους Έλληνες.
ΛΑ.Ο.Σ.
Ο Γεωργιάδης πολιτεύτηκε με το Λαϊκό Ορθόδοξο Συναγερμό (ΛΑ.Ο.Σ) του Γιώργου Καρατζαφέρη, στον οποίο εντάχθηκε το Νοέμβριο του 2003. Υπήρξε υποψήφιος του κόμματος για τη νομαρχία Αθηνών στις νομαρχιακές εκλογές του 2006. Στις βουλευτικές εκλογές της 16ης Σεπτεμβρίου 2007 εξελέγη βουλευτής με το ΛΑΟΣ στην Β΄ εκλογική περιφέρεια Αθηνών. Μαζί με τους Μάκη Βορίδη και Θάνο Πλεύρη ήταν ένα από τα βασικά στελέχη του ΛΑΟΣ. Κατά τη περίοδο 2007-2008 άσκησε κριτική στην κυβέρνηση του Κώστα Καραμανλή για τους χειρισμούς της στο Μακεδονικό ζήτημα και την επιδίωξη εξεύρεσης μιας σύνθετης ονομασίας, καταγγέλλοντας υπαναχώρηση από τη θέση του συμβουλίου των πολιτικών αρχηγών του 1992. Επίσης, κατηγόρησε τον Κώστα Καραμανλή ότι «ξεπούλησε τη Μακεδονία» και την Ντόρα Μπακογιάννη ως «εθνικά επικίνδυνη». Επανεκλέχτηκε βουλευτής του ΛΑΟΣ στις εκλογές της 4ης Οκτωβρίου 2009.
Τον Φεβρουάριο του 2010 εκφώνησε ομιλία σε συλλαλητήριο εναντίον του νόμου Ραγκούση για τη χορήγηση της ελληνικής ιθαγένειας σε μετανάστες δεύτερης γενιάς, το οποίο είχε διοργανωθεί από διάφορες ακροδεξιές οργανώσεις, μεταξύ των οποίων τη νεολαία του ΛΑΟΣ και τη Χρυσή Αυγή. Αργότερα, ο Γεωργιάδης υπήρξε υποψήφιος του ΛΑΟΣ για τη θέση του περιφερειάρχη Αττικής στις περιφερειακές εκλογές τις 7ης Νοεμβρίου 2010. Ως τρεις κύριους προεκλογικούς στόχους είχε θέσει την αντιμετώπιση του παραεμπορίου με σύσταση ενός ειδικού σώματος, παύση κατασκευής του μουσουλμανικού τεμένους στον Βοτανικό και κατασκευή τοπικών αγορών στις μεγάλες πόλεις του λεκανοπεδίου της Αττικής για την τόνωση της οικονομίας. Στον πρώτο γύρο των αυτοδιοικητικών εκλογών ο συνδυασμός του Γεωργιάδη "Αττική Οδός" ήρθε 6ος με 93.937 ψήφους (6,57%).
Κυβέρνηση Λουκά Παπαδήμου (Νοέμβριος 2011 - Φεβρουάριος 2012)
Στις 11 Νοεμβρίου 2011 τοποθετήθηκε υφυπουργός ανάπτυξης με αρμοδιότητα την ναυτιλία στην κυβέρνηση Παπαδήμου. Στο διάστημα των 90 ημερών της υπουργίας του, κατέθεσε το νομοσχέδιο για την τελική άρση του καμποτάζ, το οποίο υπερψηφίστηκε από τη Βουλή των Ελλήνων. Η άρση του καμποτάζ ήταν μια από τις μνημονιακές υποχρεώσεις της ελληνικής κυβέρνησης και η πρώτη ατελής νομοθέτηση της είχε γίνει ήδη το 2010, αλλά η Τρόικα επέμενε για την πλήρη άρση των περιορισμών, κάτι που έγινε πράξη με το νομοσχέδιο του 2012.
Αν και εξαγγέλθηκε από τον ίδιο ως μέτρο που θα οδηγούσε σε αύξηση του ΑΕΠ κατά 2-3 δισ. ευρώ, τα αποτελέσματα της άρσης του καμποτάζ ήταν ιδιαιτέρως πενιχρά, αφού οι μεγάλες διεθνείς εταιρείες κρουαζιέρας δεν ενδιαφέρθηκαν να χρησιμοποιήσουν τα ελληνικά λιμάνια ως home porting.
Παραιτήθηκε από υπουργός στις 10 Φεβρουαρίου 2012 και στις 13 Φεβρουαρίου διαγράφηκε από την κοινοβουλευτική ομάδα του ΛΑΟΣ, καθώς υπερψήφισε το «Μνημόνιο ΙΙ» αντίθετα από την γραμμή του κόμματος.
Νέα Δημοκρατία
Στις 17 Φεβρουαρίου 2012 προσχώρησε στη Νέα Δημοκρατία, έχοντας παραιτηθεί από τη βουλευτική του έδρα. Εξελέγη με το ψηφοδέλτιο της ΝΔ στην Β΄ Αθηνών στις εκλογές στις 6 Μαΐου 2012 και εκ νέου στις εκλογές της 17ης Ιουνίου.
Το Μάρτιο του 2013 διέγραψε από το διαδίκτυο το φόρουμ που διατηρούσε με την ονομασία «Εκκλησία του δήμου», στο οποίο συμμετείχε συνδιαλεγόμενος με ομοϊδεάτες του, εκφράζοντας τις απόψεις του και μεταξύ άλλων καταφερόμενος εναντίον στελεχών της ΝΔ.
Υπουργείο Υγείας
Στις 25 Ιουνίου 2013 τοποθετήθηκε Υπουργός Υγείας στη συγκυβέρνηση της ΝΔ με το ΠΑΣΟΚ. Ως υπουργός Υγείας θεσμοθέτησε τη δωρεάν νοσηλεία στα νοσοκομεία του ΕΣΥ περίπου 2.000.000 ανασφάλιστων πολιτών με ετήσια κρατική δαπάνη 340 εκατ. ευρώ, και πέτυχε την ενίσχυση χρήσης γενόσημων φαρμάκων, πλήρη έλεγχο της φαρμακευτικής δαπάνης, την έγκριση 470 πρωτότυπων φαρμάκων και ολοκλήρωση της μεταρρύθμισης στην ΠΦΥ. Επί Υπουργίας του, το 2013, εκπονήθηκε ένα σχέδιο αναδιαμόρφωσης του χώρου της Υγείας, το οποίο περιελάμβανε αξιολόγηση και κινητικότητα γιατρών, νοσηλευτών και διοικητικών υπαλλήλων του Εθνικού Συστήματος Υγείας, καθώς και αλλαγή χρήσης και συγχωνεύσεις νοσοκομειακών μονάδων, από τις οποίες προβλεπόταν εξοικονόμηση περίπου 32 εκατομμυρίων ευρώ το χρόνο, σύμφωνα με εκτιμήσεις του Άδωνη Γεωργιάδη. Το συγκεκριμένο σχέδιο προκάλεσε αντιδράσεις από τοπικούς φορείς και εργαζόμενους των μονάδων υγείας, οι οποίοι θεώρησαν ότι οδηγεί σε υποβάθμιση και υπολειτουργία των νοσοκομείων. Συνολικά σταμάτησαν τη λειτουργία τους πέντε νοσοκομεία από το Εθνικό Σύστημα Υγείας, χωρίς να επιβαρυνθούν τα υπόλοιπα νοσοκομεία κατά δήλωση του ίδιου του Γεωργιάδη, και οι ετήσιες φαρμακευτικές δαπάνες μειώθηκαν, με συνολική εξοικονόμηση 3 δις ευρώ. Ανάμεσα στα νοσοκομεία που σταμάτησαν τη λειτουργία τους με μεταφορές κλινικών και προσωπικού συμπεριλαμβάνονται το Νοσοκομείο Ειδικών Παθήσεων Θεσσαλονίκης, το Νοσοκομείο Παναγία Θεσσαλονίκης, το Γενικό Νοσοκομείο Πατησίων και το Γενικό Νοσοκομείο Δυτικής Αττικής «Αγία Βαρβάρα».
Το έτος 2014 οι δαπάνες στον τομέα της υγείας ήταν κατά 300 εκατομμύρια μειωμένες σε σχέση με το 2013. Για το 2014, ο στόχος της φαρμακευτικής δαπάνης ήταν 2 δις ευρώ, μειωμένος κατά 20% σε σχέση με το 2013, ενώ το ίδιο έτος ορίστηκε πλαφόν στη συνταγογράφηση φαρμάκων και διαγνωστικών εξετάσεων με σκοπό να αποφευχθούν υπερβάσεις στις φαρμακευτικές δαπάνες που θα είχαν ως αποτέλεσμα την επιστροφή των χρημάτων από τις φαρμακευτικές εταιρείες, τα ιδιωτικά διαγνωστικά κέντρα και τις κλινικές στον ΕΟΠΥΥ, με βάση συμφωνία που είχε γίνει με την τρόικα το προηγούμενο έτος («claw back»). Επίσης, το 2014 θεσμοθετήθηκαν αλλαγές και στους κανόνες λειτουργίας των νοσοκομείων, με αλλαγές στον τρόπο υποδοχής και τις συνθήκες νοσηλείας των ασθενών και τον τρόπο εργασίας του προσωπικού, σύμφωνα με τα πρότυπα λειτουργίας νοσοκομείων της υπόλοιπης Ευρώπης και τους κανόνες του Παγκόσμιου Οργανισμού Υγείας. Ο τότε Πρόεδρος της ΟΕΝΓΕ και μέλος του ΣΥΡΙΖΑ Δημήτρης Βαρνάβας κατηγόρησε τον Άδωνη Γεωργιάδη ότι επί υπουργίας του δεν τακτοποιήθηκαν οι ελλείψεις του ΕΣΥ σε γιατρούς και ταυτόχρονα παρέμεναν απλήρωτες εφημερίες των νοσοκομειακών γιατρών.
Εκπρόσωπος ΝΔ και Υπουργός Ανάπτυξης
Τον Σεπτέμβριο του 2014 ο Γεωργιάδης ορίστηκε κοινοβουλευτικός εκπρόσωπος της Νέας Δημοκρατίας. Στις Εθνικές Εκλογές της 25ης Ιανουαρίου 2015 εξελέγη βουλευτής με τη ΝΔ στην Β΄ Αθηνών με αριθμό ψήφων 73.959 και στις Εθνικές Εκλογές της 20ης Σεπτεμβρίου 2015 επανεξελέγη στην Β΄ Αθηνών όντας 4ος στη λίστα των υποψηφίων.
Τον Σεπτέμβριο του 2015 έλαβε το 11,40% των ψήφων και κατετάγη τέταρτος στον Α΄ γύρο των εσωκομματικών εκλογών, με αποτέλεσμα να μην περάσει στον Β΄ γύρο. Στον Β΄ γύρο υποστήριξε τον Κυριάκο Μητσοτάκη, υποστηρίζοντας ότι θα ανανεώσει την παράταξη. Ο Μητσοτάκης εξελέγη Πρόεδρος της ΝΔ στον Β΄ Γύρο και στις 18 Ιανουαρίου ο Γεωργιάδης ορίστηκε ως ένας από τους δύο Αντιπροέδρους του κόμματος, μαζί με τον Κωστή Χατζηδάκη, με αρμοδιότητα το συντονισμό του κοινοβουλευτικού έργου.
Στις Εκλογές της 7ης Ιουλίου 2019 εκλέχθηκε στο Βόρειο Τομέα της Β’ Αθηνών με τη Νέα Δημοκρατία, λαμβάνοντας συνολικά 68.962 ψήφους. Στις 9 Ιουλίου 2019, ο Γεωργιάδης ορκίστηκε Υπουργός Ανάπτυξης και Επενδύσεων στην Κυβέρνηση του Κυριάκου Μητσοτάκη.
Κριτική
Έχει επικριθεί μεταξύ άλλων λόγω του κομματικού παρελθόντος με τον Λαϊκό Ορθόδοξο Συναγερμό, για σειρά θέσεων που έχει διατυπώσει με ακροδεξιό χρώμα   αλλά και για το κλείσιμο πέντε νοσοκομείων στην Αθήνα και τη Θεσσαλονίκη επί Υπουργίας του. Έχει εκφράσει επίσης ακραίες απόψεις, ενώ επί σειρά ετών διαφήμιζε και αντισημιτικό περιεχόμενο από το βιβλίο του Κώστα Πλεύρη, γεγονός για το οποίο απολογήθηκε αργότερα στην Εβραϊκή κοινότητα. Ο ίδιος αρνείται ότι έχει υπάρξει ακροδεξιός.
Αντισημιτισμός
Τον Ιούλιο του 2006, όντας υποψήφιος νομάρχης Αθηνών, η στήλη «Ιός» της Ελευθεροτυπίας δημοσίευσε ότι στην καθημερινή τηλεοπτική εκπομπή που παρουσίαζε «Ελλήνων Έγερσις», ο Γεωργιάδης πωλούσε και εκθείαζε βιβλία εθνικιστικού περιεχομένου, μεταξύ αυτών και το αντισημιτικό βιβλίο του Κώστα Πλεύρη, Εβραίοι: Όλη η αλήθεια. Ο Γεωργιάδης απέστειλε εξώδικο με το οποίο ισχυριζόταν ότι απλώς εμπορευόταν το βιβλίο χωρίς να το διαφημίζει και ότι διαφωνεί ιδεολογικά με το περιεχόμενό του. Ο «Ιός» απάντησε ότι τα βιβλία που παρουσιάζονται στην εκπομπή εντάσσονται στην ιδεολογική ατζέντα που προωθεί ο Γεωργιάδης και δημοσίευσε απομαγνητοφωνημένα αποσπάσματα των εκπομπών στα οποία ο Γεωργιάδης επαινούσε τα στοιχεία και το έργο του Πλεύρη, το οποίο πουλούσε μαζί με βιβλία του αρνητή του Ολοκαυτώματος Ροζέ Γκαρωντύ.
Σε συνέντευξή του τον Ιούνιο του 2007 ο Γεωργιάδης δήλωσε ότι «ακόμα κι αν είναι πλαστά, τα «Πρωτόκολλα των Σοφών της Σιών εφαρμόζονται πλήρως» και ότι «οι Εβραίοι κάνουν τη δουλειά τους τόσο καλά ώστε σήμερα μπορούν και ελέγχουν σε ποσοστό 80% τουλάχιστον την αμερικανική εξωτερική πολιτική, ενώ οι ίδιοι είναι ένα έθνος ολίγων εκατομμυρίων». Τον ίδιο μήνα κατέθεσε ως μάρτυρας κατηγορίας στη μήνυση του Κωνσταντίνου Πλεύρη εναντίον μελών του ΚΙΣ και του ΕΠΣΕ, που είχαν προσφύγει δικαστικά εναντίον του Πλεύρη ότι το βιβλίο του Πλεύρη «σε κανένα σημείο δεν εγκρίνει ή προτρέπει άλλους ανθρώπους σε ενέργειες εναντίον των Εβραίων, ούτε δικαιολογεί παρόμοιες πράξεις που έχουν κάνει άλλοι κατά το παρελθόν». Όταν η πρωτόδικη καταδίκη του Πλεύρη ανατράπηκε σε δεύτερο βαθμό, ο Γεωργιάδης ξεκίνησε και πάλι να πουλάει το εν λόγω βιβλίο μαζί με άλλα συγγράμματα του. Στις τηλεοπτικές εκπομπές που παρουσίαζε, είχε υιοθετήσει πολλαπλές θέσεις αρνητών του Ολοκαυτώματος.
Τον Οκτώβριο του 2015, όντας υποψήφιος πρόεδρος της ΝΔ, χαρακτήρισε την εμπλοκή του με το βιβλίο του Πλεύρη για τους Εβραίους «το μεγαλύτερο λάθος της πολιτικής μου καριέρας μέχρι σήμερα», αλλά τόνισε ότι ποτέ δεν υπήρξε αντισημίτης. Τον Ιανουάριο του 2017, ημέρα μνήμης των θυμάτων του Ολοκαυτώματος, ζήτησε δημόσια συγνώμη που είχε «συνυπάρξει και ανεχτεί τις απόψεις ανθρώπων που έδειξαν ασέβεια» στους Έλληνες Εβραίους και που «υποστήριξε και προώθησε το υβριστικό για τους Εβραίους βιβλίο του Κώστα Πλεύρη».
Επικρίσεις για ομοφοβία και ρατσισμό
Έχει κατηγορηθεί για ομοφοβία και ρατσισμό, ενώ με άρθρο του το 2011 τάχθηκε κατά του δημάρχου των Αθηνών για αντι-χριστιανικές αντιλήψεις και για ακατανόητη στήριξη στους "μουσουλμάνους" της Αθήνας και την παρέλαση ομοφυλοφίλων της πόλης. Το 2015 δήλωσε ότι είναι υπέρ του γάμου των ομοφυλοφίλων, αλλά κατά της υιοθεσίας παιδιών από ομόφυλα ζευγάρια.
Άλλες δηλώσεις
Όντας πολιτευτής του ΛΑΟΣ είχε αναφερθεί στα γεγονότα του πολυτεχνείου, λέγοντας ότι δεν υπήρξαν ποτέ θύματα στο Πολυτεχνείο, ενώ όσα συνέβησαν αποτέλεσαν «τον ιδρυτικό πολιτικό μύθο της ιδεολογικής ηγεμονίας της Αριστεράς στην Ελλάδα». Λίγα χρόνια αργότερα εμφανίστηκε σε βίντεο να φωνάζει σύνθημα που αποδίδεται στον Γιόζεφ Γκαίμπελς σε συνάντηση του κόμματος. Αρχικά, ο ίδιος απάντησε ότι το υλικό είναι πλαστό, αλλά αργότερα ο ίδιος ανέφερε ότι είναι αληθινό και πως το τραγούδι είναι Βορειοηπειρώτικο.
Ψευδοεπιστημονικές απόψεις
Του έχει ακόμη ασκηθεί κριτική για υποστήριξη ψευδοεπιστημονικών γλωσσολογικών απόψεων. Έχει προβάλει σε τηλεοπτικές εκπομπές του ως «πολύ σημαντικά» τα βιβλία του κύριου κυβερνητικού εκπρόσωπου κατά την περίοδο της Χούντας και μετέπειτα θεωρητικού της άκρας δεξιάς, Γεώργιου Γεωργαλά. Άρθρο στο Columbia Journalism Review τον Μάιο του 2019, ανέφερε πως ο Γεωργιάδης έχτισε τη πολιτική του καριέρα βασιζόμενος σε διάδοση ψευδών ειδήσεων, αναπαράγοντας με αυτό το τρόπο ψευδοεπιστημονικό και εθνικιστικό λόγο.
Προσωπική ζωή
Στις 22 Ιουνίου 2009, παντρεύτηκε την Ευγενία Μανωλίδου με την οποία έχουν αποκτήσει δύο γιους.
Εξωτερικοί σύνδεσμοι
Κατηγορία:Έλληνες εκδότες Κατηγορία:Αντιπρόεδροι της Νέας Δημοκρατίας Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές εκλεγμένοι με τον ΛΑΟΣ Κατηγορία:Πρόεδροι Περιφερειακών Παρατάξεων Κατηγορία:Περιφερειακοί Σύμβουλοι ανά την Ελλάδα Κατηγορία:Βουλευτές Β΄ Αθηνών Κατηγορία:Έλληνες υφυπουργοί Ανάπτυξης, Ανταγωνιστικότητας και Ναυτιλίας Κατηγορία:Έλληνες υπουργοί Υγείας Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Βουλευτές Β1' Βόρειου Τομέα Αθηνών Κατηγορία:Έλληνες υπουργοί Ανάπτυξης και Επενδύσεων Κατηγορία:Έλληνες πολιτικοί του 21ου αιώνα
Ιωάννης της Κλέβης
Ο Ιωάννης, γερμ.: Johann von Kleve (άκμασε 1347-1368) από τον Οίκο της Κλέβης, ήταν τελευταίος κόμης της Κλέβης, από το 1347 έως το 1368. Μετά το τέλος του το 1368, η κομητεία της Κλέβης και η κομητεία του Λα Μαρκ ενώθηκαν.
Οικογένεια
Παντρεύτηκε τον Mέχτελντ του Γκέλρε (απεβ. 1384), κόρη του Ρέγκιναλντ Β΄ δούκα του Γκέλρε, αλλά ο γάμος παρέμεινε άτεκνος. Μετά το τέλος του, η κομητεία της Κλέβης πήγε στην ανιψιά του Μαργαρίτα και τον σύζυγό της Aδόλφο Γ΄ κόμη του Λα Μαρκ και έτσι περιήλθε στον Οίκο του Λα Μαρκ.
Αναφορές σε πηγές
Κατηγορία:Οίκος της Κλέβης
Επαρχίες της Μοζαμβίκης
thumb|right|250px|Οι επαρχίες της Μοζαμβίκης Η Μοζαμβίκη διαιρείται σε 10 επαρχίες και την πρωτεύουσα Μαπούτο. Οι επαρχίες υποδιαιρούνται σε 128 συνοικίες.
Οι επαρχίες είναι οι ακόλουθες:
Εξωτερικοί σύνδεσμοι
Επαρχιες
ΕΨΑ
Η ΕΨΑ είναι το όνομα ελληνικής μη αλκοολούχου ποτοποιίας που εδρεύει στην Αγριά Μαγνησίας. Ιδρύθηκε το 1924.
Πρώτα χρόνια
Το 1924 οι Γεώργιος και Ιωάννης Κοσμαδόπουλος ιδρύουν μια εταιρεία υπό την επωνυμία "Ανώνυμος Εταιρία Ψυγείων Αγριάς Βόλου". Την ίδια χρονιά ξεκίνησε η παραγωγή της Λεμονάδας και ακολούθησε η παραγωγή Γκαζόζας. Η τράπεζα Κοσμαδόπουλου ιδρυθείσα από τον πατέρα τους, Δημήτριο, χρεοκόπησε και η Εθνική Τράπεζα παίρνει την εταιρεία η οποία ιδρύει την Νέα Ψυγεία Αγριάς Α.Ε. Η συσκευασία των αναψυκτικών γίνεται πλέον στην χαρακτηριστική γυάλινη φιάλη με την μπίλια. Το 1937 η ΕΨΑ κερδίζει το «Χρυσούν Βραβείον Ποιότητος» στην Διεθνή Έκθεση Θεσσαλονίκης.
Μετέπειτα
Το 1969 η παραγωγή πάγου σταματά διότι τα ηλεκτρική ψυγεία γίνονται φθηνότερα και είναι πλέον πιο προσιτά στον λαό. Η Εθνική Τράπεζα πωλεί την επιχείρηση στα αδέλφια Μοσκαχλαϊδή. Οι νέοι ιδιοκτήτες, μετά την αγορά, επενδύουν σε καινούρια μηχανήματα και εγκαταστάσεις. Η παραγωγή από 1.500 μπουκάλια την ώρα, φτάνει τώρα τα 7.500 μπουκάλια την ώρα. Το 1983 η ΕΨΑ παράγει την πρώτη Ελληνική Cola. Το 2003 η ΕΨΑ παράγει Βυσσινάδα χωρίς ανθρακικό. Το 2008 η ΕΨΑ αποσπά βραβείο από την TÜV HELLAS, ενώ το 2012 εισάγει τα ελαφριά αναψυκτικά.
Προϊόντα
Η ΕΨΑ διαθέτη μεγάλη γκάμα γεύσεων και συσκευασιών.
Τσάι
Προϊόντα με Στέβια
Λάιτ Drops (Υγρό γλυκαντικό από το φυτό Στέβια)
Μάρπησσος (πόλη)
Η πόλις Μάρπησσος βρισκόταν στην περιοχή της Τροίας, στη σημερινή κοιλάδα του Σκαμάνδρου της περιοχής Τρωάδα της Ανατολίας στην Τουρκία και αναφέρεται από τον Παυσανία στα Φωκικά, Κεφ. 12:
ΕΨΑ
Εξωτερικοί σύνδεσμοι
Κατηγορία:Ελληνικές βιομηχανίες Κατηγορία:Ελληνικά εμπορικά σήματα Κατηγορία:Αναψυκτικά
Μάρπησσος (πόλη)
Παραπομπές
Κατηγορία:Αρχαιολογικοί τόποι στην Τουρκία Κατηγορία:Αρχαίες πόλεις της Τρωάδας
Νουόρο
Το Νουόρο είναι η γενέτειρα πολλών ποιητών, λογοτεχνών, ζωγράφων και γλυπτών, έχει επίσης ένα από τα σημαντικότερα μουσεία στη Σαρδηνία. Θεωρείται το μεγαλύτερο πολιτιστικό κέντρο της Σαρδηνίας σε τέτοιο βαθμό που έμεινε γνωστή με το προσωνύμιο "Αθήνα της Σαρδηνίας". Το Νουόρο είναι η γενέτειρα της Γκράτσια Ντελέντα, μοναδική Ιταλίδα γυναίκα που κέρδισε το Βραβείο Νόμπελ Λογοτεχνίας (1926).
Ιστορία
Τα αρχαιότερα ίχνη εγκατάστασης στην περιοχή του Νουόρο βρέθηκαν σε πέτρινους πύργους που χρονολογούνται από την 3η χιλιετία π.χ., βρέθηκαν επίσης θραύσματα κεραμικής του "Πολιτισμού του Οτσιέρι" που χρονολογείται το 3.500 π.χ. Το Νουόρο ήταν το επίκεντρο του Πολιτισμού των Νουράγκι, βρέθηκαν περίπου 30 "Νουράγκι" και ένα χωριό στην ευρύτερη περιοχή με 800 περίπου καλύβες της εποχής. Στην περιοχή βρέθηκε ένας αρχαίος Ρωμαϊκός δρόμος που ξεκινούσε από την Κάραλις και κατέληγε στην Όλμπια. Οι θρύλοι του έντονου Ρωμαϊκού εποικισμού είναι φανεροί σήμερα στην ποικιλία της Σαρδηνιακής προφοράς του Νουόρο, είναι η πιο Συντηρητική Διάλεκτος της Σαρδηνίας και η πιο συντηρητική από τις Ρομανικές γλώσσες.
Όταν έπεσε η Δυτική Ρωμαϊκή Αυτοκρατορία τη Σαρδηνία κατέκτησαν οι Βάνδαλοι και στη συνέχεια η Βυζαντινή αυτοκρατορία. Μία επιστολή του πάπα Γρηγορίου Α΄ αποδεικνύει ότι εκείνη την εποχή συνυπήρχαν στο εσωτερικό του νησιού παγανιστικές τελετές μαζί με τις χριστιανικές. Ο Βυζαντινός έλεγχος εξασθένησε στο νησί όταν εμφανίστηκαν οι "Δικαιοδοσίες", ένα μικρό χωριό υπήρχε από το 1147 όπως εμφανίζεται σε μεσαιωνικό χάρτη που έφτασε τους υπόλοιπους δυο αιώνες στους 1000 κατοίκους. Το Νουόρο παρέμεινε σε σημαντική θέση όταν η περιοχή προσαρτήθηκε στο Στέμμα της Αραγωνίας και στην Ισπανική Αυτοκρατορία μέχρι την εποχή που χτυπήθηκε από την πανώλη στα τέλη του 17ου αιώνα. Μετά την Ιταλική Ενοποίηση το Νουόρι έγινε το διοικητικό κέντρο της περιοχής και απέκτησε τον τίτλο της "πόλης" (1836).
Εξωτερικοί σύνδεσμοι
Κατηγορία:Πόλεις της Σαρδηνίας Κατηγορία:Δήμοι της Επαρχίας του Νουόρο
Διοίκηση Επιχειρήσεων
Η διοίκηση επιχειρήσεων (επίσης γνωστή ως διαχείριση επιχειρήσεων) είναι η διοίκηση μιας εμπορικής επιχείρησης. Περιλαμβάνει όλες τις πτυχές της εποπτείας των επιχειρηματικών δραστηριοτήτων. Από την άποψη της Διαχείρισης και της Ηγεσίας, καλύπτει επίσης τομείς που περιλαμβάνουν διαχείριση κτιρίων γραφείων, Λογιστική, Χρηματοοικονομικά, Σχεδιασμός, Διοίκηση και Διαχείριση Έργου, Τεχνολογία πληροφοριών, Έρευνα και Ανάπτυξη, Μάρκετινγκ κ.ά.
Παραπομπές
Κατηγορία:Διαχείριση ανά είδος
Γκαμπριέλε Γιουντίκα
Ο βαρώνος Γκαμπριέλε Γιουντίκα (Παλατσόλο Ακρεΐντε, 9 Αυγούστου 1760 – Παλατσόλο Ακρεΐντε, 3 Μαίου 1835) ήταν ιταλός αρχαιοδίφης, αρχαιολόγος και ευεργέτης από τη Σικελία.
Ήταν γιος του Μιχαήλ Γιουντίκα και της Καρμέλας Ντανιέλι. Με τον θάνατο του πατέρα του το 1797 κληρονόμησε τον ευγενικό του τίτλο, ως βαρώνος του Μπαουλί. Σπούδασε Νομική και εργάστηκε ως δικαστής. Αναμείχθηκε έντονα στην πολιτική ζωή του χωριού του και για πολλά χρόνια, εκλέχθη ανάμεσα στους Άρχοντες (Decurioni). Το 1821 μέλος της Επιτροπής των Σικελών στη Βουλή της Νεάπολης και εξελέγη νομαρχιακός εκπρόσωπος. Η πολιτική του σταδιοδρομία όμως, του επέτρεψε παρόλα αυτά, να ασχοληθεί με τα οικογενειακά ζητήματα και το πάθος του με την Αρχαιολογία, υπό την επιρροή μάλλον των ξένων ταξιδιωτών, όπως τον Ζαν Ουέλ, ο οποίος επισκεπτόταν τη Σικελία. Η αρχαιολογική του σκαπάνη έφερε στο φως την πόλη των Ακρών, στην οποία άρχισε να εργάζεται το 1809 δίχως βασιλική άδεια, αλλά με την εύνοια του τότε Επιτρόπου Αρχαιοτήτων, του Σαβέριο Λαντολίνα.
Ο διάδοχός του όμως του ζήτησε να επιδείξει τη βασιλική άδεια ανασκαφής, την οποία απέκτησε τον Αύγουστο του 1811. Το 1813 συνέχισε τις ανασκαφές σε διάφορα σημεία των νεκροπόλεων. Στις 1 Σεπτεμβρίου 1815 ονομάστηκε βασιλικός φύλακας των αρχαιοτήτων για την επαρχία του Νηαίτου (Νότο στα ιταλικά). Το 1817 του ανατέθηκε η επιμέλεια των ανασκαφών που διεξήχθησαν στο Καλτατζιρόνε και στη Μύτικα (Μόντικα). Δημοσίευσε το 1819 τη μονογραφία Le Antichità di Acre (Η αρχαία πόλη των Ακρών) όπου περιέγραψε τα αποτελέσματα των ανασκαφών του στις Άκρες. Το 1820 ανακάλυψε ένα δημόσιο κτίριο για το οποίο θεώρησε ότι ήταν ωδείο, αλλά στη πραγματικότητα ήταν το τοπικό βουλευτήριο. Σε επιστολή που δημοσιεύθηκε το 1824 στο Giornale di scienze, lettere ed arti per la Sicilia (Επιθεώρηση Επιστημών, Γραμμάτων και Τεχνών της Σικελίας) ανακοίνωσε την ανακάλυψη του θεάτρου της πόλης.
Ο ίδιος χρηματοδότησε τις ανασκαφές των Ακρών με πόρους από την περιουσία του. Αγόρασε τα οικόπεδα που ανέσκαψε και ετοίμασε στο αστικό του ανάκτορο ένα δωμάτιο για να εκθέσει την αρχαιολογική συλλογή του, ως Μουσείο. Έως το 1828 ήταν ο πλουσιότερος κάτοικος του χωριού, με ετήσια έσοδα 1563 ουγγιών (once). Η οικονομική του κατάσταση χειροτέρεψε λόγω της διαμάχης με την Εφορεία Αρχαιοτήτων με θέμα την άδεια ανασκαφής του Γιουντίκα και εξ αιτίας των δαπανηρών δικαστικών αγώνων με τη Μονή της Παναγίας της Αψίδας (ιταλικά: Abbazia di Santa Maria dell’Arco) για τα εμφιτευτικά δικαιώματα που χρωστούσε στη μονή. Η δικαστική διαμάχη συνέχισε και μετά τον θάνατό του το 1835, σε βαθμό που ο ανιψιός και κληρονόμος του Τσεζάρε πρότεινε την πώληση της αρχαιολογικής συλλογής του στο κράτος. Όπως συνηθιζόταν την εποχή εκείνη, ετάφη στη Βασιλική του Αγίου Σεβαστιανού.
Αγία Θέκλη Κεφαλονιάς
Η Αγία Θέκλη είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τεώς δήμου) Παλικής, του δήμου Ληξουρίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα Καλλικράτης καθώς και των μεταβολών που ακολούθησαν αυτό το πρόγραμμα. . Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Πάλης του νομού Κεφαλληνίας, στο γεωγραφικό διαμέρισμα Επτανήσων.
Τοπική κοινότητα
Η τοπική κοινότητα Αγίας Θέκλης είναι χαρακτηρισμένη ως αγροτικός πεδινός οικισμός, με έκταση 14,733 χμ² (2011). Περιλαμβάνει και τον οικισμό Καλάτα.
Πληθυσμός
(σε παρένθεση ο πληθυσμός της τοπικής κοινότητας)
Διοικητικές μεταβολές μέχρι τον «Καλλικράτη»
Ο οικισμός είναι επίσημα κεταγεγραμμένος από το 1866. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997, αποσπάστηκε από την κοινότητα Αγίας Θέκλης και προσαρτήθηκε στον δήμο Παλικής. Με το ΦΕΚ 87Α - 07/06/2010, αποσπάστηκε από τον δήμο Παλικής και προσαρτήθηκε στον δήμο Κεφαλονιάς. Με το ΦΕΚ 43Α - 09/03/2019, αποσπάστηκε από τον δήμο Κεφαλονιάς και προσαρτήθηκε στον δήμο Ληξουρίου.
Ιστορικά στοιχεία
Οι πρώτοι κάτοικοι του οικισμού προέρχονταν από την οικογένεια των Λοβέρδων οι οποίοι ήρθαν από το Βυζάντιο. Από την οικογένεια των Λοβέρδων δημιουργήθηκε η οικογένεια των Λιβιεράτων και από αυτήν, άλλες δώδεκα. Στα χρόνια της γερμανικής κατοχής στο χωριό υπήρξε αρχηγείο του ΕΑΜ και έγιναν πολλές εκτελέσεις. Υπάρχει ανδριάντας με τα ονόματα των εκτελεσθέντων στο προαύλιο χώρο του Αγίου Νικολάου. To γυμνάσιο της Αγίας Θέκλης λειτουργεί από το 1892 και η πρώτη ονομασία του ήταν Ραλλάτειος Σχολή, κατόπιν Ελληνικό σχολείο και μετέπειτα Αστικό σχολείο. Το χωριό, όπως και όλη η χερσόνησος της Παλικής, έπαθε πολύ σοβαρές ζημιές από τους σεισμούς του 2014.
Εξωτερικοί σύνδεσμοι
Κατηγορία:Χωριά της Κεφαλονιάς
Ένωση Ποδοσφαιρικών Σωματείων Κοζάνης
Η Ένωση Ποδοσφαιρικών Σωματείων Κοζάνης (Ε.Π.Σ.Κ.) είναι το όργανο διοίκησης του ποδοσφαίρου στο νομό Κοζάνης. Εδρεύει στην Κοζάνη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου ανδρών, όπως και των παιδικών πρωταθλημάτων υποδομών. Συντονίζει επίσης τις δραστηριότητες των μικτών ομάδων Νέων και Παίδων, οι οποίες εκπροσωπούν το νομό σε εθνικό επίπεδο.Τα γήπεδα της αποτελούν μια από τις καλύτερες ποδοσφαιρικές εγκαταστάσεις της Ελλάδας.
Ιστορία
Η Ένωση Ποδοσφαιρικών Σωματείων Κοζάνης (Ε.Π.Σ. Κοζάνης) είναι ο απόγονος της Ένωσης Ποδοσφαιρικών Σωματείων Βορειοδυτικής Μακεδονίας (Ε.Π.Σ. Β/Δ.Μ.) που περιλάμβανε όλα τα ποδοσφαιρικά σωματεία των τεσσάρων Νομών της Δυτικής Μακεδονίας (Γρεβενών, Καστοριάς, Κοζάνης και Φλώρινας).
Ίδρυση
Οι ιδρυτές που υπογράφουν το ιδρυτικό καταστατικό της το 1957 ήταν:
Το πρώτο Διοικητικό Συμβούλιο της ΕΠΣΒΔΜ, που προήλθε από τη Γενική Συνέλευση της  02-05-1957, είχε ως εξής :
Αναγνώριση από ΕΠΟ και ιδρυτικοί Σύλλογοι
Η Ελληνική Ποδοσφαιρική Ομοσπονδία με την αρ. 55033/28-06-1957 απόφαση της αναγνώρισε επίσημα την Ε.Π.Σ. Βορειοδυτικής Μακεδονίας με έδρα την Κοζάνη και με περιοχή αυτήν των Νομών Φλώρινας, Κοζάνης και Καστοριάς (τα Γρεβενά τότε ήταν επαρχία του Νομού Κοζάνης). Με την ίδια απόφαση της Ε.Π.Ο. εντάχθηκαν στη δύναμη της νέας Ένωσης τα παρακάτω σωματεία, που αποσπάστηκαν από την Ε.Π.Σ. Μακεδονίας:
Απόσπαση ΕΠΣ Καστοριάς, Φλώρινας, Γρεβενών
Το 1978 αναγνωρίστηκε η Ένωση Ποδοσφαιρικών Σωματείων Καστοριάς «ΠΑΥΛΟΣ ΜΕΛΑΣ» με έδρα την Καστοριά και περιοχή αυτήν του Νομού Καστοριάς και αποσπάστηκαν τα σωματεία της από την  Ε.Π.Σ. Β/Δ.Μ.
Το 1980 αναγνωρίστηκε η Ένωση Ποδοσφαιρικών Σωματείων Φλώρινας «ΛΥΓΚΗΣΤΙΣ» με έδρα τη Φλώρινα και περιοχή αυτήν του Νομού Φλώρινας και αποσπάστηκαν τα σωματεία της από την Ε.Π.Σ. Β/Δ.Μ.
Το 1983 αναγνωρίστηκε η Ένωση Ποδοσφαιρικών Σωματείων Γρεβενών  με έδρα τα Γρεβενά  και περιοχή αυτήν του Νομού Γρεβενών  και αποσπάστηκαν τα σωματεία της από την Ε.Π.Σ. Β/Δ.Μ.
Έτσι, με την τροποποίηση του καταστατικού το 1985, η Ε.Π.Σ. Β/Δ.Μ. μετονομάστηκε σε Ε.Π.Σ. Κοζάνης, αφού εκπροσωπεί τα σωματεία του Νομού Κοζάνης και μόνο.
Νεότερα Χρόνια
Η Ε.Π.Σ. Κοζάνης είναι μια από τις μεγαλύτερες Ενώσεις της χώρας, αφού κατά καιρούς αγωνίστηκαν στα πρωταθλήματα της πάνω από 170 σωματεία (μόνο του Νομού Κοζάνης). Η ΕΠΣΚ διοργανώνει τα πρωταθλήματα Α΄, Β΄ και Γ΄ Κατηγορίας, το Κύπελλο Ερασιτεχνών Ε.Π.Σ. Κοζάνης και τα πρωταθλήματα υποδομής (Παιδικό, Προπαιδικό, Τζούνιορ και Μίνι).
Υποστηρίζει Μικτές Ομάδες Νέων και Παίδων που συμμετέχουν στα αντίστοιχα πανελλήνια πρωταθλήματα προεπιλογής εθνικών ομάδων. Διοργανώνει επίσης τακτικά σεμινάρια Κανονισμών Διαιτησίας, Πρώτων Βοηθειών κ.λ.π., σχολές Διαιτησίας, σχολές Προπονητών, αγώνες Εθνικών Ομάδων και διάφορες άλλες εκδηλώσεις, συμμετέχοντας ενεργά στην αθλητική και κοινωνική ζωή του τόπου.
Πρωτάθλημα
Η δομή του πρωταθλήματος της Ε.Π.Σ. Κοζάνης είναι η εξής:
Πρωταθλητές
<references group="σ" />
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Κοζάνης από το 1983-84 και μετά.
Από το 1971-72 έως το 1982-83 το κύπελλο διοργάνωσε η Ενωση Ποδοσφαιρικών Σωματείων ΒορειοΔυτικής Μακεδονίας με σωματεία από τα Γρεβενά, Καστοριά, Κοζάνη και Φλώρινα.
Κυπελλούχοι
Πηγή: [https://www.epskozanis.gr/cup_history.asp Ε.Π.Σ. Κοζάνης]
Έμβλημα
Κύριο στοιχείο του εμβλήματος της Ένωσης Ποδοσφαιρικών Σωματείων Κοζάνης είναι η προτομή του Γεωργίου Λασσάνη.
Ντόναλντ Κνουθ
Ο Ντόναλντ Έρβιν Κνουθ (αγγλικά: Donald Ervin Knuth, 10 Ιανουαρίου 1938) είναι Αμερικανός διεθνώς αναγνωρισμένος επιστήμονας πληροφορικής και ομότιμος καθηγητής της «Τέχνης του Προγραμματισμού Υπολογιστών» στο Πανεπιστήμιο Στάνφορντ.
Συγγραφέας του σημαντικού πολύτομου έργου «Η Τέχνη του Προγραμματισμού Υπολογιστών» (αγγλ.: The Art of Computer Programming) ο Κνουθ έχει χαρακτηριστεί ο πατέρας της ανάλυσης αλγορίθμων, συμβάλλοντας στην ανάπτυξη και στη συστηματοποίηση μαθηματικών τεχνικών για την εις βάθος ανάλυση της υπολογιστικής πολυπλοκότητας των αλγορίθμων.
Εκτός από την ουσιαστική συνεισφορά του σε αρκετούς κλάδους της θεωρητικής πληροφορικής, ο Κνουθ είναι ο κύριος δημιουργός του διάσημου συστήματος στοιχειοθεσίας μέσω υπολογιστή TeX, της σχετιζόμενης γλώσσας ορισμού γραμματοσειρών και συστήματος σχεδίασης METAFONT και της οικογένειας γραμματοσειρών Computer Modern.
Πολυγραφότατος συγγραφέας, ο Κνουθ δημιούργησε τα συστήματα προγραμματισμού υπολογιστών WEB/CWEB, τα οποία είναι σχεδιασμένα για να ενθαρρύνουν και να διευκολύνουν τον «λόγιο προγραμματισμό» (literate programming). Έχει σχεδιάσει επίσης την αρχιτεκτονική συνόλου εντολών MMIX.
Εκπαίδευση και ακαδημαϊκό έργο
Ο Κνουθ γεννήθηκε στο Μιλγουόκι του Ουισκόνσιν, όπου ο πατέρας του είχε ένα μικρό τυπογραφείο και δίδασκε λογιστική στο Λουθηρανικό Λύκειο του Μιλγουόκι, το οποίο παρακολούθησε και ο Ντόναλντ. Ήταν άριστος μαθητής, κερδίζοντας διάφορους επαίνους. Εφάρμοζε την εξυπνάδα του με αντισυμβατικούς τρόπους, κερδίζοντας για παράδειγμα ένα διαγωνισμό όπου βρήκε περισσότερες από 4500 λέξεις που μπορούσαν να σχηματιστούν από τα γράμματα της φράσης «Ziegler's Giant Bar». Το έπαθλό του ήταν μια τηλεόραση για το σχολείο του και ένα γλύκισμα για όλους τους συμμαθητές στην τάξη του.
Ο Κνουθ δυσκολεύτηκε να επιλέξει τη φυσική ως βασικό αντικείμενο σπουδών αντί για τη μουσική, κατά τη φοίτησή του στο Ινστιτούτο Τεχνολογίας Κέις. Στη συνέχεια μεταπήδησε από τη φυσική στα μαθηματικά και το 1960 πήρε το πτυχίο Bachelor of Science, λαμβάνοντας ταυτόχρονα και το ανώτερο πτυχίο Master of Science, ως ειδικό βραβείο από το διδακτικό προσωπικό του Πανεπιστημίου που θεώρησε το έργο του εξαιρετικό. Στο Κέις προπονούσε την ομάδα καλαθοσφαίρισης και αξιοποιούσε το ταλέντο του κατασκευάζοντας ένα μαθηματικό τύπο για τον υπολογισμό της «αξίας» κάθε παίκτη. Αυτή η πρωτότυπη προσέγγιση καλύφθηκε από το περιοδικό Newsweek και τον δημοσιογράφο Ουόλτερ Κρόνκαϊτ στο τηλεοπτικό δίκτυο CBS.
Κατά τις μεταπτυχιακές σπουδές του ο Κνουθ δούλεψε ως σύμβουλος, συγγράφοντας μεταγλωττιστές για διάφορους υπολογιστές. Το 1963 ολοκλήρωσε το διδακτορικό του στα μαθηματικά (επιβλέπων: Μάρσαλ Χωλ) στο Ινστιτούτο Τεχνολογίας της Καλιφόρνιας, όπου και έγινε καθηγητής, ξεκινώντας παράλληλα τη συγγραφή του βιβλίου του Η τέχνη του προγραμματισμού υπολογιστών. Ο αρχικός στόχος ήταν να γίνει μόνο ένας τόμος (εκδόθηκε τελικά το 1968), ο οποίος όμως μετατράπηκε σε εξάτομο έργο, για να προστεθεί αργότερα και ένας έβδομος τόμος. Τον ίδιο χρόνο έγινε δεκτός στο διδακτικό προσωπικό του πανεπιστημίου Στάνφορντ, έχοντας απορρίψει μια πρόταση εργασίας από την Υπηρεσία Εθνικής Ασφαλείας των ΗΠΑ.
Το 1971 ο Κνουθ έγινε ο πρώτος παραλήπτης του Βραβείου Γκρέις Μάρεϊ Χόπερ του Συλλόγου Μηχανημάτων Υπολογισμού (ACM). Έχει τιμηθεί με πολλές ακόμα διακρίσεις, ανάμεσα στις οποίες το Βραβείο Τούρινγκ (1974), το Εθνικό Μετάλλιο Επιστημών των ΗΠΑ, το Μετάλλιο Τζον φον Νόιμαν και το Βραβείο Κιότο. Μετά την έκδοση του τρίτου τόμου του έργου του το 1976, ένιωσε τέτοια απογοήτευση για τη βρεφική κατάσταση των τότε πρωτόλειων ηλεκτρονικών εργαλείων στοιχειοθεσίας, ώστε δαπάνησε χρόνο από την εργασία του για να δημιουργήσει τα εργαλεία στοιχειοθεσίας TeX και METAFONT.
Σε αναγνώριση για τη συμβολή του Κνουθ στην πληροφορική, το 1990 του απενεμήθη ο μοναδικός ακαδημαϊκός τίτλος του «Καθηγητή της Τέχνης του Προγραμματισμού Υπολογιστών». Το 1992 έγινε μέλος της Γαλλικής Ακαδημίας Επιστημών, ενώ τον ίδιο χρόνο παραιτήθηκε από τα τακτικά καθήκοντα έρευνας και διδασκαλίας στο Στάνφορντ, ώστε να τελειώσει το πολύτομο βιβλίο του. Το 2003 εξελέγη αλλοδαπό μέλος της Βασιλικής Εταιρείας. Το 2004 επανεκδόθηκαν οι τρεις πρώτοι τόμοι του έργου του και ο Κνουθ εργαζόταν πάνω στον τέταρτο, αποσπάσματα του οποίου δημοσίευε περιοδικά στην ιστοσελίδα του. Εν τω μεταξύ, παραδίδει ανεπίσημες διαλέξεις μερικές φορές το χρόνο στο Στάνφορντ, τις οποίες αποκαλεί «Computer Musings». Είναι επίσης επισκέπτης καθηγητής στο Εργαστήριο Πληροφορικής του Πανεπιστημίου της Οξφόρδης.
Εκτός από το συγγραφικό έργο του στην πληροφορική, ο Κνουθ, πιστός λουθηρανός, είναι επίσης και συγγραφέας του 3:16 Bible Texts Illuminated (1991), ISBN 0-89579-252-4, στο οποίο αποπειράται να εξετάσει τη Βίβλο με μια διαδικασία συστηματικής δειγματοληψίας, αναλύοντας το κεφάλαιο 3, στίχος 16 από κάθε βιβλίο της. Κάθε στίχος συνοδεύεται από καλλιγραφία, την οποία παρείχε ομάδα καλλιγράφων υπό την καθοδήγηση του τυπογράφου Χέρμαν Ζαπφ.
Είναι επίσης ο συγγραφέας του Surreal Numbers (1974) ISBN 0-201-03812-9, ενός μυθιστορήματος με θέμα τη θεωρία συνόλων του Τζον Κόνγουεϊ για κατασκευή ενός εναλλακτικού συστήματος αριθμών. Αντί να εξηγεί απλώς το θέμα, το βιβλίο προσπαθεί να δείξει την ανάπτυξη των μαθηματικών. Στόχος του Κνουθ ήταν να προετοιμάσει τους φοιτητές για την πραγματοποίηση πρωτότυπης και δημιουργικής έρευνας.
Στις 1 Ιανουαρίου 1990 ο Κνουθ ανακοίνωσε στους συναδέλφους του ότι δεν θα είχε πλέον διεύθυνση ηλεκτρονικού ταχυδρομείου, ώστε να συγκεντρωθεί στο έργο του.
Το χιούμορ του Κνουθ
Ο Κνουθ είναι γνωστός για το «επαγγελματικό του χιούμορ».
Εργογραφία
Σύντομος κατάλογος των έργων του:
Εξωτερικοί σύνδεσμοι
Κατηγορία:Αμερικανοί πανεπιστημιακοί Κατηγορία:Αμερικανοί επιστήμονες υπολογιστών Κατηγορία:Αμερικανοί συγγραφείς Κατηγορία:Σχεδιαστές γλωσσών προγραμματισμού Κατηγορία:Παραλήπτες βραβείου Γκρέις Μάρεϊ Χόπερ Κατηγορία:Παραλήπτες βραβείου Τούρινγκ Κατηγορία:Προγραμματιστές ελεύθερου λογισμικού
1770 Σλέσινγκερ
Ο Σλέσινγκερ (Schlesinger) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1967 από τους αστρονόμους Κάρλος Ούλρικο Θέσκο και Άρνολντ Α. Κλέμολα, που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Αμερικανού αστρονόμου Φρανκ Σλέσινγκερ.